NXT Halloween Havoc (2020)

{| class="wikitable" align="left"
|-
! colspan="3" align="center" | NXT Halloween Havoc
|-
! colspan="3" align="center" <small>הלוגו הרשמי של האירוע</small>
|-
! colspan="3" align="center" | מידע
|-
| ארגון || colspan="2" | WWE
|-
| מותג || colspan="2" | NXT
|-
| תאריך || colspan="2" | 28 באוקטובר 2020
|-
| עיר || colspan="2" | אורלנדו, פלורידה
|-
| אולם || colspan="2" | Capitol Wrestling Center
|-
| מספר צופים || colspan="2" | 0 (מאחורי דלתיים סגורות)
|-
! colspan="3" align="center" | סדרת פרקי ספיישל של NXT
|-
|align="center"|Takeoff to TakeOver
|align="center"|NXT HalloweenHavoc
|align="center"|NXT New Year's{{ש}}Evil
|-
! colspan="3" align="center" | סדרת אירועי האלווין האבוק
|-
|align="center"|2000
|align="center"|NXT HalloweenHavoc
|align="center"|2021
|}
NXT Halloween Havoc היה פרק ספיישל של ארגון ההיאבקות האמריקאי, ה-WWE, כחלק מהתוכנית השבועית של המותג NXT, ששודר ברשת USA. פרק הספיישל נערך ב-28 באוקטובר 2020, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center", ומשמש כגרסה התאומה ל-"ThunderDome" של ה-WWE, שמשומש עבור המותגים Raw וסמאקדאון באמוויי סנטר - גם הוא בפלורידה. כיאה לשם הספיישל, הוא היה בנושא ליל כל הקדושים, ולפיכך שמות קרבות מסוימים ברשימת הקרבות שונו.

חמישה קרבות התנהלו באירוע. בקרב המרכזי, איאו שיראי ניצחה את קנדיס לאריי בקרב TLS: שולחנות, סולמות ופחדים (שהיה בעצם קרב TLC: שולחנות, סולמות וסולמות עקב אווירת ליל כל הקדושים) ושמרה על אליפות הנשים של NXT. עוד ברשימת הקרבות, ג'וני גרגאנו ניצח את דמיאן פריסט בקרב "מגרש המשחקים של השטן" (שהיה בעצם קרב הארדקור עקב אווירת ליל כל הקדושים) וזכה באליפות צפון אמריקה של NXT, ודקסטר לומיס ניצח את קמרון גריימס בקרב בית רדוף טרור.

==הפקה==
===רקע===

האלווין האבוק הוא אירוע היאבקות מקצועית, המופק על ידי ה-WWE. שם האירוע נגזר מחג ליל כל הקדושים, הנחגג בחודש אוקטובר. במקור, האירוע היה אירוע שלם וצפה שנתי, שהופק על ידי ארגון ההיאבקות World Championship Wrestling (WCW) משנת 1989 עד לשנת 2000. האירוע של שנת 2000 היה האחרון בסדרת אירועי האלווין האבוק עד שה-WWE החליט להחזירו בשנת 2020 עבור המותג NXT.

===עלילות===

האירוע כלל קרבות שנבעו מעלילות מתוסרטות שהתקיימו במהלך התוכנית NXT.

באירוע NXT TakeOver 31, הוכרז ששוטצי בלאקהארט תנחה את הגרסה המחודשת של האלווין האבוק ב-28 באוקטובר 2020.

ב-14 באוקטובר בפרק של התוכנית NXT, קנדיס לאריי ניצחה את בלאקהארט לאחר עזרה מצד אינדי הארטוול בקרב אשר קבע את זהות הטוענת לכתר לאליפות הנשים של NXT, שתתמודד מול איאו שיראי. ג'וני גרגאנו קיבל הזדמנות נוספת להתמודד על אליפות צפון אמריקה מול דמיאן פריסט. קרבות אליפות זה הוכרז ככזה שיתקיים תחת "גלגל המזל".

דקסטר לומיס חזר לאחר פציעה בקרסול ובהה בקמרון גריימס, שנוצח על ידי רידג' הולנד. לאחר שלומיס ניצח את אוסטין ת'יאורי, גריימס הגיע ותקף את לומיס, כשביצע עליו את מהלך ה-Cave In. לאחר שלומיס כשל בניסיונו לזכות באליפות צפון אמריקה של NXT, כשנוצח על ידי דמיאן פריסט ב-7 באוקטובר בפרק של התוכנית NXT, גריימס תקף פעם נוספת את לומיס. כתוצאה מכך, קרב בין השניים נקבע לספיישל האלווין האבוק; קרב שהוגדר תחת חוקי "קרב בית רדוף טרור".

באירוע NXT TakeOver 31, דמיאן פריסט הגן בהצלחה על אליפות צפון אמריקה של NXT נגד ג'וני גרגאנו. ב-7 באוקטובר בפרק של התוכנית NXT, פריסט רשם הגנה מוצלחת על התואר נגד דקסטר לומיס. לאחר הקרב, פריסט חגג את ניצחונו על רמפת הכניסה לאולם, אך הוא הותקף מאחור על ידי גרגאנו, שביצע עליו את מהלך הסופרקיק. הג'נרל מנג'ר של NXT, ויליאם ריגל, קבע שפריסט יגן על תוארו פעם נוספת נגד גרגאנו באירוע האלווין האבוק, כשהקרב יתנהל תחת "גלגל המזל".

לאחר שבועות של עימותים בין ריאה ריפלי לראקל גונזלס, ב-14 באוקטובר בפרק של התוכנית NXT, האחרונה איתגרה את ריפלי לקרב יחידים ביניהן, אתגר שאליו ריפלי נענתה בחיוב.

==תוצאות==
{| class="wikitable"
|-
! מס' !! תוצאות !! התניות !! זמן
|-
| 1 || ג'וני גרגאנו ניצח את דמיאן פריסט (א) || קרב "מגרש המשחקים של השטן" על אליפות צפון אמריקה של NXT || 21:05
|-
| 2 || סנטוס אסקובר ניצח את ג'ייק אטלס || קרב יחידים || 03:28
|-
| 3 || דקסטר לומיס ניצח את קמרון גריימס בהכנעה || קרב בית רדוף טרור || —
|-
| 4 || ריאה ריפלי ניצחה את ראקל גונזלס || קרב יחידים || 13:02
|-
| 5 || איאו שיראי (א) ניצחה את קנדיס לאריי || קרב TLS: שולחנות, סולמות ופחדים על אליפות הנשים של NXT || 16:30
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופים
|}

==ראו גם==
* NXT - ליגת הפיתוח של ה-WWE

==קישורים חיצוניים==
* 

==ביאורים==

==הערות שוליים==

קטגוריה:אירועי שלם וצפה של ה-WWE בשנת 2020
קטגוריה:ספיישלים טלוויזיוניים אמריקאים